Ła volpe rosa la xe un mamìfero carnivoro apartenente ała fameja dei Canidae. Ła volpe rosa ła se trova 'ntel' emisfero boreałe. Xe presente anca in Australia, dove xe sta introdota 'ntel' fin del XIX secoło. In Itàlia, xe difondesta in tutta ła penisoła e in Siciłia, mentre ła sotospecie xe tipica de ła Sardignia e Còrsega. Ła volpe xe lunga dai 75 ai 140 cm e ła pesa dai 3 ai 11 kg; ła pol vivere fin a 12 ani. El cołore, ke'l xe de frecuente rosicio, va dal gialo al maròn. Ła gola, ła pansa e ła punta de ła coa la xe bianche; quest'ultima xe longa e folta. El muso xe alungà e le orecie le xe triangolari. Ła xe giocherełona come i so picołi e tanto furba. El so magnar preferito xe el conejo e i roditori, ma anca i osèi i fa parte de ła so dieta; ła magna anca inseti, bisoi, fruta, bache, animałi morti e finanke pesi. Ła cacia al całare de ła note o al'alba e ła usa vari modi a seconda de ła preda.